b'\n_START_ARTICLE_\nSerendra\n_START_PARAGRAPH_\nAng Serendra ay isang eksklusibong proyektong pantirahan at pang-negosyo ng Ayala Land. Matatagpuan ito sa pagitan ng Ika-11 Abenida at McKinley Parkway, Bonifacio Global City, Taguig, Pilipinas. Inilunsad ang Serendra noong Marso 2004._NEWLINE_Tinatawag itong garden residential condominium development dahil halos 65% nito ay tatamnan ng mga puno at halaman._NEWLINE_Nahahati ito sa dalawang bahagi; ang One Serendra, na proyekto ng Ayala Land Premier, at ang Two Serendra, na proyekto ng Alveo Land Corporation, isang subsidiyaryong nasa buong pagmamay-ari ng Ayala Land._NEWLINE_May istilong Europeo na hango sa Tegel Harbor at Berliner Strasse sa Alemanya at istilong bahay na bato ng Pilipinas ang arkitektura nito.  Mayroon itong pook-pasyalang tinatawag na The Shops at Serendra, kung saan makikita ang mga mamahaling tindahan at mga kainang may mga istilong Pilipino, Europeo, Asyano, at Kontinental.'